《念奴娇 暮秋即事》
清代·曹慎仪

飘残疏雨，又秋光九十，匆匆过半。庭竹萧萧枫染绛，小院帘栊低捲。

几点蛩声，数行鸿字，九畹芳兰绽。西风吹老，眼前秋色清浅。

一派暮景苍然，当时宋玉，偏自多愁感。谁解秋深幽意好，别有赏心无限。

况届题糕，一城风雨，蚂绿螫黄满。寒英频摘，短篱又泛金盏。

作者简介：曹慎仪（约乾嘉期间），字叔蕙，清江西新建人，礼部尚书曹文恪（脩先）公孙女，雪浦侍郎同里顾侍郎清昕室。